**Ho itokisetsa VAT**

**Ebe boitlamo ba morekisi wa VAT ke bofe?**

Boingodiso ba kgwebo bakeng sa tse mabapi le VAT, se tsejwang e le morekisi, se tlisa boikarabelo bo itseng ba poloko ya dibuka le boitlamo hodima morekisi ya jwalo, mohlala, morekisi o tlameha ho netefatsa hore -

* Ho bokellwa VAT hodima diphepelo tse lefiswang lekgetho;
* ho kenngwa VAT dithekong tsohle tse bapaditsweng kapa tseo ho entsweng kakanyo ya tsona;
* ho nehelanwa ka dikgutliso mme ditefo di etswa ka nako;
* ho ntshuwa di-invoese tsa lekgetho bakeng sa diphepelo tse entsweng, moo sena se hlokehang teng; mme
* ho ba le tokomane e tlang ho bolokwa e le bopaki ba sekoloto sa VAT.

Poloko ya di-invoese tsa lekgetho bakeng sa diphepelo tse entsweng, tokomane ya dithoto tse keneng ho tswa ka ntle le tse rometsweng ka ntle ho naha mmoho le direkoto tse nepahetseng tsa akhaonting le ditokomane ke dintlha tsa bohlokwa tse mabapi le ka moo mokgwatshebetso wa VAT o sebetsang kateng. Ditokomane tsena ke karolo ya lethathama la oditi leo SARS e le sebedisang ho netefatsa hore morekisi o feela a ikobela molao. Morekisi o lokela ho boloka direkoto tsena nako ya dilemo tse hlano.

**Ebe VAT e lokela ho leshwa neng?**

Boha lesedi le tlasa "Ebe ke lokela ho nehelana ka dikgutliso le ho etsa ditefo neng?" leqepheng le qalang la VAT.

**Ebe VAT e lokela ho leshwa jwang?**

VAT e ka leshwa feela ka e nngwe ya mekgwa e latelang ya tefo:

* [Mokgwatshebetso wa SARS eFiling;](https://www.sarsefiling.co.za/)
* Phethiso ya matlole ka mokgwa wa elektronike (EFT);
* Dibankeng dife kapa dife tsena tse kgethilweng:
	+ Amalgamated Banks of South Africa (ABSA);
	+ Capitec;
	+ First National Bank (FNB);
	+ Nedbank; kapa
	+ Standard Bank.

Ho fumana lesedi le fetang lena, boha Tataiso ya ho tlatsa Tsebahatso ya VAT201 le Melao ya Tefo ya SARS.